สรรพสามิต-ม.ธรรมศาสตร์จัดทำประมวลภาษีใหม่
สรรพสามิต จับมือม.ธรรมศาสตร์ จัดทำประมวลภาษีใหม่ เน้นความโปร่งใส ยุติธรรม
11 เม.ย. 2554

สรรพสามิต จับมือม.ธรรมศาสตร์ จัดทำประมวลภาษีใหม่ เน้นความโปร่งใส ยุติธรรม 
นายพงษ์ภาณุ เศวตรุนทร์ อธิบดีกรมสรรพสามิต เปิดเผยว่า กรมสรรพสามิต  ลงนามร่วมกับผู้แทนมหาวิทยาลัยธรรมศาสต์ เพื่อจัดทำประมวลกฎหมายภาษีสรรพสามิตใหม่ ให้สอดรับกับการปรับโครงสร้างภาษีสรรพสามิต จึงเห็นควรปรับปรุงโครงสร้างกฎหมายภาษีสรรพสามิต 5 ฉบับ คือ พระราชบัญญัติภาษีสรรพสามิต พ.ศ.2527 พระราชบัญญัติพิกัดอัตราภาษีสรรพสามิต พ.ศ.2527 พระราชบัญญัติสุรา พ.ศ.2493 พระราชบัญญัติยาสูบ พ.ศ.2509 และพระราชบัญญัติไพ่ พุทธศักราช 2486 โดยมุ่งเน้นการปรับปรุงกฎหมายภาษีสรรพสามิตให้ครอบคลุมใน 6 ประเด็นหลัก ได้แก่ ความสะดวกและชัดเจนของกฎหมาย  , ความเท่าเทียม และเป็นธรรม การจัดเก็บภาษีให้เป็นมาตรฐานเดียวกัน , ความโปร่งใส  โดยการลดดุลยพินิจของเจ้าหน้าที่และสร้างความชัดเจนของระบบประเมินตนเองในประมวลกฎหมายภาษีสรรพสามิต , การเพิ่มประสิทธิภาพและประสิทธิผลในการบริหารการจัดเก็บภาษีสรรพสามิต โดยลดขั้นตอนที่ไม่จำเป็นต่อการบริหารจัดเก็บภาษีสรรพสามิต, การป้องกันการหลีกเลี่ยงภาษีเพิ่มเติมกฎหมายเพื่อต่อต้านการหลีกเลี่ยงภาษีสรรพสามิต และการก้าวสู่ความเป็นสากลโดยการปรับแก้กฎหมายเพื่อให้สอดรับกับการเข้าเป็นประชาคมอาเซียนในปี 2015
ทั้งนี้ เพื่อให้การดำเนินการจัดทำโครงการจัดทำประมวลกฎหมายภาษีสรรพสามิต (Uniform Excise Tax Code) เป็นการพัฒนากฎหมายภาษีสรรพสามิตให้กลายเป็นเครื่องมือสำคัญและมีประสิทธิภาพทางการคลังของรัฐบาล รวมถึงสามารถส่งผลต่อการพัฒนาระบบเศรษฐกิจและอุตสาหกรรมของไทย คาดว่าจะสามารถหาข้อได้ภายใน  7 เดือนหรือก่อนสิ้นปีนี้